# Frances Hodgkins

Frances Mary Hodgkins (Dunedin, Nova Zelanda, 28 d'abril de 1869 - Dorchester, Anglaterra, 13 de maig de 1947) fou una pintora neozelandesa activa principalment a la Gran Bretanya, on s'establí a partir del 1913. Visqué també a París, Florència, Tànger o els Països Baixos.

## Biografia

Era filla de l'australiana Rachel Owen Parker i de William Matthew Hodgkins (1833-1898), pintor afeccionat que emigrà d'Anglaterra el 1859 i que va tindre un paper important en el desenvolupament de la vida artística a la ciutat de Dunedin, a Nova Zelanda. El seu pare li ensenyà la tècnica de l'aquarel·la i no va començar a pintar a l'oli fins al 1915. Fins llavors, l'obra de Hodgkins havia estat convencional, però gradualment va desenvolupar un estil personal, influït per Matisse i Dufy en els colors brillants, que en la dècada del 1930 la va situar entre els millors artistes d'avantguarda pintant, sobretot, paisatges i natures mortes.
Fou escollida per a representar la Gran Bretanya a la 22$^a$ Biennal de Venècia i el 1942 li fou concedida una pensió en reconeixement dels seus serveis a l'art.
El 22 de març del 1947, unes setmanes abans del seu 78$^è$ aniversari, Frances Hodgkin, esgotada física i psíquicament per la guerra europea, fou ingressada a Herrison House, un hospital psiquiàtric a prop de Dorchester (Dorset) a causa d'una malaltia terminal i va morir poc menys de dos mesos després, el 13 de maig del 1947. Fou incinerada a Weymouth (Dorset) el 17 de maig i les seues cendres foren retornades a Nova Zelanda, concretament al cementiri de Waikanae (a 60 quilòmetres al nord de Wellington).

## Obres destacades

* Girl feeding poultry (1890)
* Tank and ducks (1892)
* Portrait of Ethel McLaren (1893)
* The girl with flaxen hair (1893)
* Head of an old woman (1895)
* Head of a Maori girl (circa 1900)
* Maori woman's head (1913)
* Loveday and Ann: two women with a basket of flowers (1915)
* The Edwardians (circa 1918)
* Double portrait (c. 1922)
* Spanish shrine (c. 1933)
* Self portrait: still life (1941)
* The courtyard in wartime (1944)

## Referències

* 1 2 Triadó, J-R.; Chilvers, Ian; Osborne, Harold; Farr, Dennis, 1996. Diccionari d'Art d'Oxford. Des del segle V aC fins a l'actualitat. Barcelona: Edicions 62. ISBN 8429742271. Pàg. 384.
* ↑ «Frances Mary Hodgkins Biography» (en anglès). Jonathan Grant Gallery. [Consulta: 19 febrer 2022].
* ↑ «Mujeres pintoras: Frances Hodgkins». Trianarts, 13-05-2020. [Consulta: 19 febrer 2022].
* 1 2 3 The Encyclopedia of New Zealand (anglès)
* ↑ New Zealand History Arxivat 2016-03-06 a Wayback Machine. (anglès)
* ↑ «Frances Hodgkins» (en francès). Archives of Women Artists. Research & Exhibitions. [Consulta: 19 febrer 2022].

## Bibliografia

* Buchanan, Iain; Dunn, Michael i Eastmond, Elizabeth, 2002. Frances Hodgkins: Paintings and Drawings. Auckland University Press. ISBN 9781869402631.
* Dawson, Bee, 1999. Lady painters: the flower painters of early New Zealand. Auckland, Nova Zelanda: Viking. ISBN 0670886513.
* Eastmond, Elizabeth i Merimeri Penfold, 1986. Women and the Arts in New Zealand. Forty Works: 1936-86. Penguin Books. ISBN 978-0140092349.

## Enllaços externs

* Frances Hodgkins, paintings and drawings - Auckland Art Gallery Arxivat 2018-02-08 a Wayback Machine. (anglès)
* Gooderham, Jonathan; Wolfe, Richard. «Frances Mary Hodgkins. Biografia». Jonathan Grant Galleries.
* Tate (anglès)